b'\n_START_ARTICLE_\nFrancesc Murgadas i Bard\xc3\xad\n_START_SECTION_\nBiografia\n_START_PARAGRAPH_\nLlicenciat en Ci\xc3\xa8ncies Biol\xc3\xb2giques, ha compaginat la seva c\xc3\xa0tedra de Ci\xc3\xa8ncies Naturals amb el m\xc3\xb3n de la gastronomia i la cuina; impartint classes de gastronomia als cicles formatius, en postgraus d\'Alta Cuina a Sant Ignasi de Sarri\xc3\xa0 i a la Universitat Ramon Llull en la diplomatura de Turisme._NEWLINE_Tamb\xc3\xa9 combin\xc3\xa0 aquestes activitats amb col\xc2\xb7laboracions en diversos mitjans de comunicaci\xc3\xb3. Despr\xc3\xa9s d\'una etapa inicial, llarga i intensa, a R\xc3\xa0dio 4 i R\xc3\xa0dio 1, i una estada de cinc anys a Catalunya R\xc3\xa0dio com a col\xc2\xb7laborador del programa "La soluci\xc3\xb3", va recalar, durant cinc temporades m\xc3\xa9s, a COM R\xc3\xa0dio, col\xc2\xb7laborant amb Miquel Gim\xc3\xa9nez, Clara Sanchez Castro i Llu\xc3\xads Montserrat._NEWLINE_Col\xc2\xb7labora, entre altres, en la revista Cuina i, des de 1985, \xc3\xa9s membre del consell de redacci\xc3\xb3 de La Fura, on ha publicat i publica setmanalment diversos escrits, com ara un bloc de receptes, i, des del 1998, un davantal ir\xc3\xb2nic diari, "La Murga", a la versi\xc3\xb3 electr\xc3\xb2nica de la mateixa publicaci\xc3\xb3. Amb "Pened\xc3\xa8s Edicions", empresa editora de La Fura va publicar la trilogia Els productes a taula, Joc de fogons i Els estris a taula. Actualment resideix a Les Cabanyes.'